- Մհեր, «որ­դի» բա­ռը, Վե­նետի­կէն Պո­լիս, Զմիւռնիայէն Թիֆ­լիս՝ դար­ձաւ նաեւ գիրք. «Տե­ղեկա­գիր հո­գատար- որ­բախնամ ըն­կե­րու­թեան Զմիւռնիոյ», «Գրի­գոր Լու­սա­ւորիչ եւ իւր որ­դի­քը», «Հայ­րը եւ որ­դին»։ Յայտնուեցան տպագ­րա­կան ըն­կե­րու­թիւններ, հայր ու որ­դի­ներ շատ ան­գամ, ինչպէս՝ «Ար­շակ Յա­կով­բեան­ցի եւ որ­դիք», «Յ. Ասա­տու­րեան եւ որ­դիք», «Կ. Քէ­շիշեան որ­դի», «Օն­նիկ Բար­սե­ղեան եւ որ­դի», «Նշան Պէր­պէ­րեան եւ որ­դի»։ Մհեր, կրնա՞ս պատ­կե­րաց­նել, որ «որ­դի» բա­ռը օր մը, 1200 թուական­նե­րուն մօ­տաւո­րապէս, դառ­նար անձնա­նուն։ Սա­նահի­նի վան­քի առաջ­նորդն էր ան, յայտնի մա­տենա­գէտ Գրի­գոր «Որ­դի» Աբա­սան, այն թուական­նե­րուն երբ Վար­դան Այ­գեկցին գրի կ՚առ­նէր առակ մը՝ «Այ­րի կին եւ որ­դի» ու հա­յոց լեռ­նե­րու մէջ դեռ բնա­կու­թիւն ու­նէին «Արե­ւոր­դի­ներ», հա­յեր, որոնք քրիս­տո­նէու­թեան տար­բեր ըմբռնում մը ու­նէին։